นุ่งโจง ห่มสไบ เที่ยวตลาดไทยย้อนยุคบ้านระจัน - ไปด้วยกันท่องเที่ยว
31 ธันวาคม 2560 | เข้าชม 18,623 ครั้ง
ตลาดไทยย้อนยุคบ้านระจัน ได้จำลองบรรยากาศในสมัยอดีตในสมัยนักรบบางระจัน ให้มีกลิ่นอายของความเป็นสนามรบ มีป้อมปราการไม้สูงใหญ่เป็นฉากให้ถ่ายรูป มีการจัดแต่งซุ้มจำหน่ายสินค้าด้วยวัสดุธรรมชาติในรูปแบบพื้นบ้าน ให้ความรู้สึกที่ผ่อนคลาย มีเมนูอาหารการกินแบบไทย ที่หาทานได้ยาก ให้บริการประชาชน นักท่องเที่ยว ได้มาลองลิ้มชิมรส อาหารโบราณ ที่บางคนอาจลืมไปแล้วให้ได้รำลึกถึงอาหารเมื่อวันวานได้ชมการละเล่นพื้นบ้าน ซึ่งกิจกรรมนี้จัดขึ้นเพื่อเป็นการอนุรักษ์วัฒนธรรมไทย
ไฮไลท์เด็ดที่ไม่ควรพลาดเมื่อมาเที่ยว ตลาดไทยย้อนยุคบ้านระจันแต่งชุดไทย มีให้เช่าในราคา 100 บาท ทั้งแบบชายหญิง อุปกรณ์ พรอบมาเต็มมาก ทุกแบบทุกสไตล์ บริเวณซุ้มประตูค่ายบางระจันจะมีชาวบ้านมาแต่งกายแบบนักรบ เพื่อให้เราได้ร่วมถ่ายภาพ โดยมีกล่องรับบริจาคตามกำลังศรัทธา
ตลาดส่วนใหญ่จะเน้นไปทางอาหาร และของกินต่างๆ มีทั้งอาหารคาวหวาน ขนมไทยโบราณ ของฝาก สินค้าพื้นบ้าน มากมาย ให้ได้เลือกซื้อ เลือกชิม กันจนอิ่ม ซึ่งขนมบางอย่างก็เป็นขนมไทยที่หาทานได้อยาก จานชามใส่อาหาร ทุกอย่างนำความเป็นไทยมาขายเพื่อร่วมกันอนุรักษ์ความเป็นไทยเอาไว้ เดินเล่น แวะชิม แวะซื้อร้านนั้นนี้กันจนเพลิน ที่โดดเด่นคือ พ่อค้า เเม่ค้าทุกร้านจะเเต่งตัวย้อนยุคในตามแบบชาวบ้านบางระจันในยุคประวัติศาสตร์ และใช้ภาษาโบราณคุยกับเรา เช่น ขอรับ เจ้าค่ะ ทำให้เราได้รู้สึกเหมือนได้ย้อนกลับไปในยุคบางระจัน
ร้านขายน้ำพริกปลาร้าสับ พ่อค้าแซ่บมาก และรสชาติของน้ำพริกหลังจากได้ลองชิมก็แซ่บอร่อยมากเช่นกัน
นอกจากพ่อค้าแซ่บแล้ว แม่ค้าสวยแซ่บก็มี ร้านขนมจีนน้ำยารสชาติเด็ด
ร้านขายปลาทูอวบอิ่มน่าทาน
ตลอดทางเดินมีที่นั่งให้รับประทานหลายจุด
ระหว่างทางก็จะมีนักรบเดินกันขวักไขว่ และประจำต่างจุดต่างๆ นักรบเหล่านี้ก็พ่อค้าในตลาด เราสามารถขอถ่ายรูปได้
อาหารต่างๆ ภายในตลาด ทั้งคาวหวาน
ขนมหวานแบบไทยๆ มีทั้งลูกชุบ ขนมตาล ขนมกล้วย ตะโก้ เปียกปูน
แม้แต่โรตีสายไหมก็ยังมีกิมมิค
ด้านหลังตลาดมีที่นั่งติดริมน้ำบรรยากาศดี
ลานกิจกรรม ซึ่งจะมีการแสดงพื้นบ้านสลับหมุนเวียนกันไปตามรอบ
อยากทำบุญปล่อยปลาก็มี
เรือนหมอนวดแห่งค่ายบางระจัน เกินตลาดแล้วรู้สึกเมื่อยล้าก็แวะมานวดกันได้
ข้าวโพดคั่วโดยกรรมวิธีการทำแบบโบราณ
ผักสดและข้าวแช่
ร้านขายน้ำร้านนี้ คือ อีกหนึ่งร้านที่ได้รับความสนใจจากนักท่องเที่ยวเป็นพิเศษ โดยใช้วัสดุที่ใส่ คือ ใบจาก แก้วละ 35 บาท ได้ภาชนะกลับบ้าน ถึงว่าดีงามมาก
สำหรับ สายช้อป สายชิม ลองมาสัมผัสกับบรรยากาศที่ย้อนยุค ร่วมย้อนวันวาน รำลึกถึงความเป็นไทยนึกถึงบรรพบุรุษที่ยอมสละเลือดเนื้อเพื่อปกป้องแผ่นดินถิ่นเกิด แถมได้ทั้งเที่ยว กิน ไหว้พระทำบุญ ที่ ตลาดไทยย้อนยุคบ้านระจัน
ตลาดไทยย้อนยุคบ้านระจัน ณ วัดโพธิ์เก้าต้น อ.ค่ายบางระจัน จ.สิงห์บุรี
เปิด เสาร์-อาทิตย์ เเละวันหยุดนักขัตฤกษ์ 09.00-16.00 น.
บริเวณหน้าตลาดจะมีที่จอดรถให้บริการแบบเพียงพอ
Tags : ตลาดบางระจัน, ตลาดย้อนยุควัดโพธิ์เก้าต้น, ตลาดไทยย้อนยุคบ้านระจัน, สถานที่ท่องเที่ยวสิงห์บุรี, สิงห์บุรี, เที่ยวสิงห์บุรี
เที่ยวสิงห์บุรี 1 วัน ไหว้พระ อิ่มบุญ อิ่มท้องกับอาหารอร่อย เป็นอีกหนึ่งจังหวัดใกล้กรุง ที่เมื่อได้ย่างกรายเข้ามาเที่ยวแล้ว เราจะได้ความรู้สึกถึงความเงียบสงบ และไม่วุ่นวาย เหมาะสำหรับมาผ่อนคลายแบบไม่ต้องไปเบียดเสียดกับใคร ที่สำคัญจังหวัดนี้มีความเก่าแก่เชื่อมโยงกับประวัติศาสตร์ที่น่าภูมิใจของประเทศ